கேள்வி: ரா. பி. சேதுப்பிள்ளை - பிறப்பு என்பது என்ன?
பதில்: சேதுப்பிள்ளை தமிழ்நாட்டில் உள்ள திருநெல்வேலி மாவட்டம்யில் இராசவல்லிபுரம் என்ற ஊரில் 1896-ஆம் ஆண்டு மார்ச்சுத் திங்கள் 2-ஆம் நாள் பிறவிப்பெருமான்பிள்ளை - சொர்ணம்மாள் ஆகியோருக்கு மகவாகப் பிறந்தார். கார்காத்த வேளாளர் குலத்தில் சேது பிறந்தார். சேதுக்கடலாடி இராமேசுவரத்திலுள்ள இறைவனைப் பூசித்ததனால் பிறந்த தம் மகனுக்குச் சேது என்று பெயர் சூட்டினர். இரா.பி. சேதுப்பிள்ளையின் முன்னெழுத்துகளாக அமைந்த 'இரா' என்பது இராசவல்லிபுரத்தையும் 'பி' என்பது 'பிறவிப்பெருமான்பிள்ளை' அவர்களையும் குறிப்பன.
கேள்வி: ரா. பி. சேதுப்பிள்ளை - கல்வி பற்றி விளக்கவும்.
பதில்: ஐந்தாண்டு நிரம்பிய சேது உள்ளூர்த் திண்ணைப் பள்ளியில் சேர்ந்து, தமிழ் நீதி நூல்களைக் கற்றார். இராசவல்லிபுரம் செப்பறைத் திருமடத்தலைவர் அருணாசல தேசிகரிடம் இவர் மூதுரை, நல்வழி, நன்னெறி, நீதிநெறி விளக்கம், தேவாரம், திருவாசகம் போன்ற நூல்களைக் கற்றார். பின்னர்த் தனது தொடக்கக்கல்வியைப் பாளையங்கோட்டையில் தூய சேவியர் உயர்நிலைப்பள்ளியிலும், இடைநிலை வகுப்பின் (Intermediate) இரண்டாண்டுகளைத் திருநெல்வேலி இந்துக்கல்லூரியிலும், இளங்கலை வகுப்பின் (Bachelor of Arts) இரண்டாண்டுகளைச் சென்னைப் பச்சையப்பன் கல்லூரியிலும் பயின்று தேர்ச்சி பெற்றார். உயர்நிலைப்பள்ளியில் தமிழாசிரியராக விளங்கிய சுப்பிரமணியம், இந்துக் கல்லூரித் தமிழாசிரியர் சிவராமன் ஆகியோர் சேதுவிற்குத் தமிழார்வத்தை வளர்த்தவர்கள். சென்னை சட்டக்கல்லூரியில் பயின்று சட்ட இளவர் (Bachelor of Law) பட்டம்பெற்றார்.
கேள்வி: ரா. பி. சேதுப்பிள்ளை - குடும்பம் என்பது என்ன?
பதில்: நெல்லையப்ப பிள்ளையின் மகள் ஆழ்வார்ஜானகியை மணந்தார்.
கேள்வி: ரா. பி. சேதுப்பிள்ளை - வழக்கறிஞர் பணி என்பது என்ன?
பதில்: சேதுப்பிள்ளை 1923ஆம் ஆண்டில் திருநெல்வேலியில் வழக்கறிஞராகப் பதிவு செய்து கொண்டு பணியாற்றத் தொடங்கினார்.
கேள்வி: ரா. பி. சேதுப்பிள்ளை - ஆசிரியப்பணி பற்றி தகவல் சொல்.
பதில்: சென்னை பச்சையப்பன் கல்லூரித் தமிழ்த்துறையில் பயிற்றுநராகப் (Tutor) பணியாற்றினார். பின்னர் சிதம்பரம் அண்ணாமலை பல்கலைக்கழகத்தில் 1930ஆம் ஆண்டு முதல் 1936 வரை விபுலானந்தர், சோமசுந்தர பாரதியார் ஆகிய இருபெரும் புலவர்களின் தலைமையில் தமிழ்விரிவுரையாளராகப் (Lecturer in Tamil) பணிபுரிந்தார். மொழிநூலை இளங்கலை வகுப்பு மாணவர்களுக்கு ஆங்கிலத்திலேயே கற்பித்துத் தமிழுக்கு இணையான தம் ஆங்கிலப் புலமையையும் வெளிப்படுத்தினார். 1936ஆம் ஆண்டில் சென்னைப் பல்கலைக்கழகத்தில் தமிழ் முதுநிலை விரிவுரையாளராகப் (Senior Lecturer in Tamil) பணியில் சேர்ந்தார். 1939 ஆகத்து 1ஆம் நாள் அப்பணி அவருக்கு உறுதிப்படுத்தப்பட்டது. Journal of the Madras University, 1940, page 268 (University Notes) அந்நாளில் சென்னைப் பல்கலைக்கழகத்தில் ஆராய்ச்சித் துறைத் தலைவராகப் பேராசிரியர் வையாபுரிப்பிள்ளை பணியாற்றி வந்தார். வையாபுரிப்பிள்ளை தொகுத்து வந்த தமிழ்ப் பேரகராதிப் பணி நிறைவேற சேதுப்பிள்ளை துணை நின்றார். வையாபுரிப்பிள்ளையின் ஓய்வுக்குப் பின் இவர் தலைமைப் பதவியை ஏற்றார். 1940ஆம் ஆண்டில் பேராசிரியராகப் பதவியுயர்வு பெற்று 1961ஆம் ஆண்டில் ஓய்வுபெற்றார். அப்போது பச்சையப்பன் கல்லூரி, மாநிலக் கல்லூரி ஆகிய கல்லூரிகளில் மாணவர்களுக்குச் சிறப்பு வகுப்புகள் நடத்தினார். ஆராய்ச்சி மாணவர்களுக்கு வழிகாட்டியாகத் துணைநின்று உதவினார். இவரின் முயற்சியினால், திராவிடப் பொதுச்சொற்கள், திராவிடப் பொதுப்பழமொழிகள் ஆகிய இரு நூல்களைச் சென்னைப் பல்கலைக்கழகம் வெளியிட்டது. தொடர் சொற்பொழிவுகள் பல்கலைக்கழகப் பணிகளைச் சிறப்பாகச் செய்த சேதுப்பிள்ளை, தமது செந்தமிழ்ப் பேச்சால் சென்னை மக்களை ஈர்த்தார். இவரின் மேடைப் பேச்சு ஒவ்வொன்றும் மேன்மை மிகு உரைநடைப் படைப்பாக அமைந்தது. அவரின் அடுக்குமொழித் தமிழுக்கு உலகமெங்கும் அன்பான வரவேற்பும், ஆர்வம் மிகுந்த பாராட்டும் கிடைத்தன. சென்னை ஒய்.எம்.சி.ஏ. அரங்கத்தில் அவரது கம்பராமாயணச் சொற்பொழிவு மூன்றாண்டுகள் நடைபெற்றது. அச்சொற்பொழிவின் தாக்கத்தால் சென்னை மாநகரில் கம்பன் கழகம் நிறுவப்பட்டது. சென்னையிலுள்ள கோகலே மன்றத்தில் சிலப்பதிகார வகுப்பைத் தொடர்ந்து மூன்றாண்டுகள் நடத்தினார். தங்கச்சாலை தமிழ்மன்றத்தில் ஐந்தாண்டுகள் (வாரம் ஒருநாள்) திருக்குறள் விளக்கம் செய்தார். கந்தகோட்டத்து மண்டபத்தில் ஐந்தாண்டுகள் கந்தபுராண விரிவுரை நிகழ்த்தினார்.
கேள்வி: ரா. பி. சேதுப்பிள்ளை - படைப்புகள் பற்றி நீங்கள் என்ன அறிந்துள்ளீர்கள்?
பதில்: இரா.பி. சேதுப்பிள்ளையின் உரைநடை நூல்கள் இருபதுக்கும் மேற்பட்ட எண்ணிக்கையில் அடங்குவன. 14 கட்டுரை நூல்கள் 3 வாழ்க்கை வரலாற்று நூல்கள் எழுதியுள்ளார். 4 நூல்களைப் பதிப்பித்தார். சேதுப்பிள்ளையின் நூல்களுள் பலவும் அவர் தமிழக வானொலி நிலையங்களில் ஆற்றிய இலக்கியப் பொழிவுகளின் தொகுப்புகளாகும். இன்னும் சில நூல்கள் அவர் தமிழகத்தின் பல்வேறு இலக்கிய அமைப்புகளில் ஆற்றிய இலக்கியச் சொற்பொழிவுகளின் தொகுப்புகளாக அமைந்தவை. எனவே அவரது உரைநடை மேடைப் பேச்சின் இயல்பினில் அமைந்ததாக உள்ளது. ஆதலின் அவரது எழுத்தும் பேச்சும் வேறுபாடின்றி அமைந்துள்ளன. இலக்கிய அமைப்புகளில் அவர் ஆற்றிய எழுச்சி மிகுந்த பொழிவுகளே இனிய உரைநடையாக வடிவம் பெற்றன.
கேள்வி: ரா. பி. சேதுப்பிள்ளை - கட்டுரை நூல்கள் பற்றி தகவல் சொல்.
பதில்: # ஆற்றங்கரையினிலே # கடற்கரையினிலே (நூல்) # சிலப்பதிகார நூல்நயம் # தமிழகம் ஊரும் பேரும் (நூல்) # தமிழின்பம் (நூல்) # தமிழ்நாட்டு நவமணிகள் # தமிழ் விருந்து # தமிழர் வீரம் (நூல்) # திருவள்ளுவர் நூல்நயம் # வழிவழி வள்ளுவர் # வேலும் வில்லும் # வேலின் வெற்றி # மேடைப் பேச்சு (நூல்)
கேள்வி: ரா. பி. சேதுப்பிள்ளை - பதிப்பித்தவை பற்றி விளக்கவும்.
பதில்: # தமிழ்க் கவிதைக் களஞ்சியம் # செஞ்சொற் கவிக்கோவை # பாரதியார் இன்கவித்திரட்டு
கேள்வி: ரா. பி. சேதுப்பிள்ளை - நாட்டுடைமையாக்கம் பற்றி நீங்கள் என்ன அறிந்துள்ளீர்கள்?
பதில்: இவரது நூல்கள் 2008-9ஆம் நிதியாண்டில் தமிழ் நூல்களை நாட்டுடைமையாக்கல்.
கேள்வி: ரா. பி. சேதுப்பிள்ளை - சாகித்யா அக்காதமி விருது பற்றி தகவல் சொல்.
பதில்: சேதுப்பிள்ளையின் ‘தமிழின்பம்’ என்னும் நூலுக்கு இந்திய அரசு அளிக்கும் சாகித்ய அக்காதமி விருது 1955-ஆம் ஆண்டு வழங்கப்பட்டது.
கேள்வி: ரா. பி. சேதுப்பிள்ளை - சொல்லின்செல்வர் பற்றி விளக்கவும்.
பதில்: அடுக்குமொழி, எதுகை, மோனை, இலக்கியத் தொடர் மூன்றையும் உரைநடைக்குள் கொண்டு வந்த சேதுப்பிள்ளையின் பேச்சாற்றலைப் பாராட்டித் தருமபுர ஆதீனம் 1950-ஆம் ஆண்டு சொல்லின் செல்வர் என்னும் விருது வழங்கியது.
கேள்வி: ரா. பி. சேதுப்பிள்ளை - இலக்கியப் பேரறிஞர் என்பது என்ன?
பதில்: சென்னை பல்கலைக்கழகம் இலக்கியப் பேரறிஞர் என்ற பட்டம் அளித்தும் சிறப்பித்தது. \
கேள்வி: ரா. பி. சேதுப்பிள்ளை - மதிப்புறு முனைவர் என்பது என்ன?
பதில்: இவர் தமிழுக்கு ஆற்றிய பணிகளுக்காகச் சென்னைப் பல்கலைக் கழகம் மதிப்புறு முனைவர் பட்டம் வழங்கிச் சிறப்பித்தது.
கேள்வி: ரா. பி. சேதுப்பிள்ளை - பாராட்டுகள் என்பது என்ன?
பதில்: சுத்தானந்த பாரதியார் சுத்தானந்த பாரதியார், இரா.பி. சேதுப்பிள்ளையைச் “செந்தமிழுக்குச் சேதுப்பிள்ளை” என்று அழைத்துப் பாராட்டினார். மேலும் ''உரைநடையில் தமிழின்பம் நுகரவேண்டுமானால் சேதுப்பிள்ளை செந்தமிழைப் படிக்க வேண்டும்'' என்பார்.
கேள்வி: ரா. பி. சேதுப்பிள்ளை - சோமலே குறித்து விரிவாக சொல்லுங்கள்.
பதில்: சேதுப்பிள்ளையின் நடை ஆங்கில அறிஞர் ஹட்சனின் நடையைப் போன்றது என்று சோமலே பாராட்டுவார்.
கேள்வி: ரா. பி. சேதுப்பிள்ளை - உரைநடை நயங்கள் குறித்து விரிவாக சொல்லுங்கள்.
பதில்: இரா.பி. சேதுப்பிள்ளையின் உரை நடைகளில் அடுக்குத் தொடர், எதுகை, மோனை, இயைபு, முரண் ஆகியன அமைந்திருக்கும். எடுத்துக்காட்டு - ''அருமையான தமிழ்ச் சொல் ஒன்று இருக்க ஆங்கிலத்தை எடுத்தாளுதல் அறிவீனம் அல்லவா? கரும்பிருக்க இரும்பைக் கடிப்பார் உண்டோ?'' “தமிழறிஞர்களுள் மிகச் சிறந்த நாவீறு படைத்தவராக விளங்கியவர் ‘சொல்லின் செல்வர்’ என்று போற்றப்பட்ட பேராசிரியர் இரா.பி. சேதுப்பிள்ளை. அவரது சொன்மாரி செந்தமிழ்ச் சொற்கள் நடம்புரிய, எதுகையும் மோனையும் பண்ணிசைக்க, சுவை தரும் கவிதை மேற்கோளாக, எடுப்பான நடையில் நின்று நிதானித்துப் பொழியும்” ‘தமிழ்க் கடல் அலைஓசை பரவும் தமிழர் மாட்சி’ என்னும் தம் நூலில் பேரா. க. அன்பழகன் அன்பழகன் குறிப்பிடுகின்றார்.
கேள்வி: ரா. பி. சேதுப்பிள்ளை - அரசியல் வாழ்க்கை என்பது என்ன?
பதில்: நெல்லையில் வழக்குரைஞர் தொழிலை மேற்கொண்ட சேது, நகர்மன்ற உறுப்பினராகவும், நகர்மன்றத் தலைவராகவும் தேர்ந்தெடுக்கப்பட்டார். இப்பணியின் போது இவர் நெல்லை நகரில் தெருக்களின் பெயர்கள் தவறாக வழங்கி வந்ததை மாற்றி அத்தெருக்களின் உண்மையான பெயர்கள் நிலை பெறுமாறு செய்தார்.
கேள்வி: ரா. பி. சேதுப்பிள்ளை - மரணம் பற்றி தகவல் சொல்.
பதில்: சேதுப்பிள்ளை ஏப்ரல் 25, 1961-இல் தம் 65 ஆம் வயதில் சென்னையில் இறந்தார்.